 Inkasta uu Cawil Cali Ducaale lagu tilmaamo ama uu isaga laftiisu isu arko inuu yahay Jilaaga koowaad first actor ee aanay xukuumaddani ka maarmi karin, haddana dad badan oo xog-ogaale siyaasadeed ah ama wax uga soo joogay hab-dhaqanka siyaasadeed ee Madaxweyne Rayaale waxay u arkaan inuu Cawil jilayo qayb ka mid ah riwaayadii ay raggii ka horeeyayba soo jileen, sidaas darteed dad qaar waxay u arkaan in Cawil shinkiisii buuxsamay oo ay xaaladiisu tahay sidii gabaygii Ismaaciil Mire ee uu tuduc ka mid ahi lahaa Mid kuwaa ka dhigan baan arkaa, oo aan kadab u nooleyn, taas oo ay dadka aragtidan qabaa u arkaan inuu Cawil yahay ninka ugu soo horeeya ee Saleebaan-gaal ku xigi doona, ee ay foodda isdarayaan Madaxweyne Rayaale. 